proxectonos/corpus_dominio_legal_administrativo_tmp huggingface dataset:
RESOLUCIÓN do 3 de febreiro de 2003, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, da revisión salarial do convenio colectivo de ámbito provincial para empresa Cementos Cosmos, S.A., Factoría de Oural.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/07/2003

Visto o acordo da revisión salarial do convenio colectivo para a empresa Cementos Cosmos, S.A., Factoría de Oural (código 2700102), da provincia de Lugo, asinado o día 17 de xaneiro de 2003, pola representación da citada empresa e a dos seus traballadores, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 3 de febreiro de 2003.
Ana Chao Vázquez
Delegada provincial Lugo
Acta de acordos da comisión negociadora do convenio colectivo de Cementos Cosmos, S.A., Factoría de Oural, para 2002 sobre revisión salarial para 2002
Asistentes:
-Pola representación dos traballadores:
Mario S. Camino López
Jesús López Sanmartín
José A. Ingerto Díaz
José Luis López Saco
José Manuel Campo López
Fancisco López López
Fernando Pérez Rodríguez
Antonio Guitián Docasar
José Luis Pombo López
Carlos Ascón Callejo
Pola dirección da empresa:
Jesús Martínez Rodríguez
Antonio Valverde Pampillón
Miguel Rodríguez del Río
José Antonio Valcárcel Tallos
En Oural, Cementos Cosmos, S.A., Factoría de Oural, o día 17 de xaneiro de 2003, reúnese as persoas citadas no encabezamento, co fin de proceder á sinatura da revisión salarial do convenio colectivo de Cementos Cosmos, S.A., Factoría de Oural, para 2002, o cal levan a efecto conforme os seguintes
ACORDOS:
Primeiro.-Dar por finalizadas as deliberacións para a aplicación do disposto na disposición adicional primeira e o artigo 18 do convenio colectivo de Cementos Cosmos, S.A., Factoría de Oural, para 2002, sobre revisión salarial por aplicación da cláusula de garantía salarial por IPC.
Segundo.-Aprobar por unanimidade dos compoñentes da comisión negociadora as táboas salariais para 2002, revisadas en función do IPC, que figuran como anexos a esta acta.
Terceiro.-Os atrasos derivados da revisión correspondentes ó ano 2002 serán aboadas no primeiro trimestres do ano.
Cuarto.-Remiti-lo citado texto á autoridade laboral para o seu rexistro e depósito e posterior publicación no boletín oficial correspondente. Para a realización destas tarefas facúltase a José Antonio Valcárcel Tallos.
E sen outros asuntos que tratar, dáse por finalizada a reunión, asinando estes acordos en proba da súa conformidade con todo o exposto.
RESOLUCIÓN do 28 de abril de 2003, da Delegación Provincial de Lugo, pola que se dispón a o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para a empresa Sementes de Galicia, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/07/2003

Visto o acordo da revisión salarial do convenio colectivo para a empresa Sementes de Galicia, S.L. (código 2700822), da provincia de Lugo, asinado o día 31 de marzo de 2003 pola representación da dita empresa e a dos seus traballadores, e de conformidade co disposto no artigo 90, puntos 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Esta
tuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do dito convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 28 de abril de 2003.
Ana Chao Vázquez
Delegada provincial de Lugo
ANEXO I
Táboas salariais
(Regularización ano 2002)
Categoría profesional
Salario base
mensual
Retribución
anual
Director xerente
1.652,79
23.139,06
Técnico xefe
1.275,03
17.850,42
Xefe comercial
1.275,03
17.850,42
Técnico
850,02
11.900,28
Técnico en prácticas
708,35
9.916,90
Xefe administración
1.086,15
15.206,10
Oficial administrativo
779,19
10.908,66
Auxiliar administrativo
661,12
9.255,68
Encargado
802,80
11.239,20
Oficial de 1ª
731,96
10.247,44
Oficial de 2ª
661,12
9.255,68
Peón especialista
637,52
8.925,28
Peón
604,47
8.462,58
Ordenanza/conserxe
604,47
8.462,58
Limpador5,96/hora
Nota. Na categoría profesional de limpador, o salario hora inclúe a parte proporcional do descanso semanal e festivos.
ANEXO II
Táboas salariais
(Vixencia desde o 1-1-2003 ata o 31-12-2003)
Categoría profesional
Salario base
mensual
Retribución
anual
Director xerente
1.702,37
23.833,18
Técnico xefe
1.313,28
18.385,92
Xefe comercial
1.313,28
18.385,92
Técnico
875,52
12.257,28
Técnico en prácticas
729,60
10.214,40
Xefe administración
1.118,73
15.662,22
Oficial administrativo
802,57
11.235,98
Auxiliar administrativo
680,95
9.533,30
Encargado
826,88
11.576,32
Oficial de 1ª
753,92
10.554,88
Oficial de 2ª
680,95
9.533,30
Peón especialista
656,65
9.193,10
Peón
622,60
8.716,40
Ordenanza/conserxe
622,60
8.716,40
Limpador6,14/hora
Nota. Na categoría profesional de limpador, o salario hora inclúe a parte proporcional do descanso semanal e festivos.
ORDE do 20 de xuño de 2003 pola que se autoriza o cambio de denominación do Instituto de Educación Secundaria do Carril-Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/07/2003

Tendo en conta o artigo 3, punto 1º, do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 20 de xuño de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vilagarcía de Arousa.
Localidade: Vilagarcía de Arousa.
Código do centro: 36018380.
Denominación: Instituto de Educación Secundaria do Carril.
Nova denominación: Instituto de Educación Secundaria Miguel Ángel González Estévez.
CONSELLERÍA DE CULTURA, COMUNICACIÓN SOCIAL
E TURISMO
ORDE do 26 de xuño de 2003 pola que se exerce a opción de amortización anticipada da emisión de débeda pública da Comunidade Autónoma de Galicia por importe de 33.000 millóns de pesetas (198.333.994,39 euros), regulada por orde da Consellería de Economía e Facenda do 9 de novembro de 1993.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/07/2003

Con data 24 de novembro de 1993 foi publicada no Diario Oficial de Galicia a orde da Consellería de Economía e Facenda do 9 de novembro de 1993 pola que se determinaban as condicións da emisión de obrigacións da Comunidade Autónoma de Galicia por un importe de 33.000 millóns de pesetas.
Esta emisión foi redenominada a euros con data 4 de xaneiro de 1999 e por un valor de 198.333.994,39 euros, de acordo co procedemento establecido na Orde do 23 de novembro de 1998 e o Decreto 367/1998, do 23 de decembro, polo que se acorda a redenominación a euros da débeda pública da Comunidade Autónoma de Galicia rexistrada na central de anotacións do Banco de España e se establece o procedemento para levala a cabo.
No artigo 2 da mencionada Orde do 9 de novembro de 1993 fixábanse as características específicas da operación, en concreto, regulábase a data de emisión a 30 de novembro de 1993 e como data de amortización final á par o 30 de novembro do 2008. Así mesmo, contemplábase a opción de amortización anticipada á par, a 30 de novembro de 2003, tanto para o tedor como para o emisor. O exercicio do dereito por parte do emisor esixiría a comunicación fidedigna ó axente da emisión con seis meses de antelación.
De acordo co establecido anteriormente, con data 7 de maio de 2003, a Xunta de Galicia cumpriu, o requisito esixible de comunicación fidedigna ó axente da emisión da decisión de amortizar anticipadamente.
Tendo en conta o artigo 37.3º, do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, que lle permite ó conselleiro de Economía e Facenda proceder de acordo coas condicións da emisión ou da contracción, ou de mutuo acordo cos acredores, ó reembolso anticipado total ou parcial da débeda pública ou dos préstamos concertados ou á modificación dalgunha das súas condicións cando a situación do mercado ou otras circunstancias así o aconsellen.
Por todo isto, na súa virtude,
DISPOÑO:
Artigo único.-De acordo con todo o anterior, procédese a lle dar publicidade á decisión da Comunidade Autónoma de Galicia de exercer, con data 30 de novembro de 2003, a opción de amortizar anticipadamente, á par, a totalidade das obrigacións
emitidas o 30 de novembro de 1993, por un total de 198.333.994,39 euros (33.000 millóns de pesetas).
Disposición derradeira
Esta orde entrará en vigor o día seguinte o da súa publicación no Diario Oficial de Galicia.
Santiago de Compostela, 26 de xuño de 2003.
José Antonio Orza Fernández
Conselleiro de Economía e Facenda
ORDE do 11 de xullo de 2003 pola que se desenvolve o Decreto 178/2003, do 20 de febreiro, polo que se aproba o código de identificación corporativa da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 14/07/2003

O Decreto 178/2003, do 20 de febreiro, publicado no Diario Oficial de Galicia número 50, do 12 de marzo, aprobou o código de identificación corporativa da Xunta de Galicia establecendo no seu artigo segundo o seu ámbito de aplicación que abrangue tódolos departamentos da Administración da comunidade autónoma, os seus organismos autónomos e entes de dereito público dela dependentes.
O devandito decreto persegue a dotación de instrumentos que afirman a identidade da Xunta de Galicia non só na súa vertente política como poder executivo galego senón tamén como cabeza da Administración autonómica de Galicia, e facilitan a súa identificación polos cidadáns.
Na disposición derradeira primeira autorízase o conselleiro da Presidencia, Relacións Institucionais e Administración Pública para que estableza, mediante orde, as condicións nas que o mencionado código de identificación corporativa aprobado deberá ser utilizado.
Co obxecto de instrumenta-lo mandato das disposicións establecidas, cómpre dispoñer dunha norma que explicite e desenvolva as condicións nas que o código de identificación corporativa da Xunta de Galicia deberá ser utilizado en cada caso concreto.
Por todo iso, no exercicio da facultade establecida na disposición derradeira primeira do Decreto 178/2003, do 20 de febreiro, polo que se aproba o código de identificación corporativa da Xunta de Galicia
DISPOÑO:
Artigo único.-Apróbase o manual básico de identidade corporativa da Xunta de Galicia, que figura recollido como anexo a esta orde. Nel fíxanse os supostos e as condicións nas que deberán ser utilizados, en cada caso concreto, a figura ou símbolo corporativo e mailas letras identificativas ou logotipo, que forman o código de identificación corporativa da Xunta de Galicia aprobado polo Decreto 178/2003, do 20 de febreiro.
Disposición adicional
O manual ó que se refire o artigo anterior estará dispoñible, ademais, no enderezo da Internet
http://www.xunta.es/identidade-corporativa/.
Disposición derrogatoria
Quedan derrogadas cantas disposicións de igual ou inferior rango se opoñan ó disposto nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de xullo de 2003.
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 5 de maio de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para o sector da industria de ebanistería e afíns da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 07/07/2003

Visto o acordo da revisión das táboas salariais para o ano 2002 no convenio colectivo do sector de industria de ebanistería e afíns da provincia de Lugo (código 2700245), asinado o día 1 de abril de 2003, pola representación da Asociación Provincial de Empresarios de Ebanistería de Lugo e da central sindical UGT (60,9%) e de conformidade co disposto no artigo 90, números 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 5 de maio de 2003.
Ana Chao Vázquez
Delegada provincial de Lugo
ANEXO I
Táboa de salarios revisadas-convenio ebanistería
de Lugo
Vixencia desde o 1-1-2002 ó 31-12-2002
Categoría profesional
Salario
día
Quinquenio
consolidado
Salario
anual
Encargado e similares
30,41
470,08
12.924,25
Oficial 1ª conduc. e asimil.
30,33
468,71
12.890,25
Oficial 2ª conduc. e asimil.
29,36
453,81
12.478,00
Peón, axudante e asimil.
28,73
444,10
12.210,25
Aprendiz 17 anos
18,20
281,53
7.735,00
Aprendiz 16 anos
16,24
251,45
6.902,00
Categoría profesional
Salario
mes
Quinquenio
consolidado
Salario
anual
Xefe oficina e proxectista
917,41
467,23
12.843,74
Oficial 1ª admin. e xefe taller
908,86
462,89
12.724,04
Oficial 2ª admin. e xefe taller
883,47
449,95
12.368,58
Auxiliar administrativo
866,63
441,37
12.132,82
Aprendiz maior 18 anos
856,13
436,03
11.985,82
ORDE do 24 de xuño de 2003 pola que se declara de interese galego a Fundación Lucus Augusti e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/07/2003

Con data do 23 de xuño de 2003 publicouse no Diario Oficial de Galicia a orde de clasificación da Consellería da Presidencia, Relacións Institucionais e Administración Pública do 11 de xuño de 2003, pola que se clasifica como mixta a Fundación Lucus Augusti e se adscribe á Consellería da Presidencia, Relacións Institucionais e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Lugo, o día trece de xaneiro de dous mil tres, ante o notario Mario Alfonso Calvo Alonso, co número centro trinta e un do seu protocolo, por Hipólito Trinidad Losada, que intervén no seu propio nome e dereito, e que o fai, ademais, en nome e representación da Asociación Provincial de Empresarios de la Construcción de Lugo. Esta escritura foi emendada por outra posterior do 20 de maio de 2003, outorgada ante o mesmo notario e con número de protocolo mil novecentos cincuenta e sete.
Segundo consta no artigo 4 dos seus estatutos, o obxecto da fundación é a promoción de actividades culturais, comerciais, industriais, sociais, actividades formativas, calquera tema de interese autonómico galego, e outros
que teñan por obxecto a promoción e o desenvolvemento do sector da construcción e o seus derivados na provincia de Lugo especialmente.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Lucus Augusti ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Lucus Augusti no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de xuño de 2003.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE FAMILIA, XUVENTUDE, DEPORTE E
VOLUNTARIADO
ORDE do 2 de xullo de 2003 pola que se modifica a Orde do 7 de marzo de 2003, pola que se convocan e aproban as bases polas que se regula a concesión de axudas para levar a cabo programas de educación familiar que desenvolverán as corporacións locais.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 07/07/2003

A Orde do 7 de marzo de 2003 da Consellería de Familia, Xuventude, Deporte e Voluntariado, publicada no DOG número 53, do 17 de marzo de 2003, sinala na súa exposición de motivos que nos orzamentos xerais da Consellería de Familia, Xuventude, Deporte e Voluntariado para o exercicio 2003 existe na aplicación orzamentaria 14.02.212A.460.0 un crédito de 657.086,53 euros consignado para as axudas que se establecen nela, o cal poderá verse incrementado coas achegas doutras administracións públicas para o mesmo fin.
Recibida unha achega do Ministerio de Traballo e Asuntos Sociais e existindo por outra parte un remanente
de crédito na devandita aplicación que se considerou conveniente afectar a estes fins, acórdase incrementa-lo crédito que a Consellería de Familia, Xuventude, Deporte e Voluntariado tiña previsto destinar ó financiamento dos programas de educación familiar que desenvolverán as corporacións locais, polo que se fai necesario modifica-la orde de axudas no que respecta ó dito punto.
De acordo con todo o anterior, e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Modifica-lo parágrafo terceiro da exposición de motivos da Orde do 7 de marzo de 2003 pola que se convocan e aproban as bases polas que se regula a concesión de axudas para levar a cabo programas de educación familiar que desenvolverán as corporacións locais, o cal quedará redactado na forma seguinte:
«Nos orzamentos xerais da Consellería de Familia, Xuventude, Deporte e Voluntariado para o exercicio 2003 existe na aplicación orzamentaria 14.02.212A.460.0 para as axudas que se establecen no articulado desta orde, un crédito de 1.435.587,74 euros».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xullo de 2003.
Pilar Rojo Noguera
Conselleira de Familia, Xuventude, Deporte
e Voluntariado
CORRECCIÓN de erros.-Resolución do 19 de xuño de 2003 pola que se fai público o límite de crédito dispoñible para a concesión de axudas no ano 2003, ó abeiro do vixente convenio de apoio financeiro ó sector pesqueiro galego subscrito entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/07/2003

Advertidos erros na referida resolución, publicada no DOG nº 124, do 27 de xuño de 2003, procede face-la seguinte corrección:
Na páxina 8.547, no segundo parágrafo, onde di: «..., para efectos de atende-los proxectos de investimento que tivesen unha resolución de concesión de subvención de data anterior ó 31 de decembro de 2002,...», debe dicir: «..., para efectos de atende-los proxectos de investimento que tivesen unha resolución de concesión de subvención de data anterior ó 1 de xaneiro de 2003,...».
CORRECCIÓN de erros.-Resolución do 20 de decembro de 2002 pola que se fai pública a reforma da relación de postos de traballo do Consello de Contas de Galicia acordada polo Pleno que tivo lugar o día 25 de setembro de 2002.
CONSELLO DE CONTAS DE GALICIA — III. OUTRAS DISPOSICIÓNS — 14/07/2003

Advertidos erros na publicación da devandita resolución, publicada no DOG nº 1, do 2 de xaneiro de 2003, procede face-las seguintes correccións:
-Na páxina 14, do DOG nº 1, do 2 de xaneiro de 2003, nos postos número 038 e 039 na columna Complem. específico, onde di: «5.589,12», debe dicir: «5.215,56».
ORDE do 12 de xuño de 2003 pola que se designa presidente da Autoridade Portuaria de Marín e Ría de Pontevedra.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 16/06/2003

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 10 de xaneiro de 2002 faculta-lo conselleiro competente en materia de pesca para a designación e
separación do presidente da Autoridade Portuaria de Marín e Ría de Pontevedra. En consecuencia,
DISPOÑO:
Artigo único.-Designar a María Ramallo Vázquez como presidenta da Autoridade Portuaria de Marín e Ría de Pontevedra.
Santiago de Compostela, 12 de xuño de 2003.
Enrique César López Veiga
Conselleiro de Pesca e Asuntos Marítimos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 12 de xuño de 2003 pola que se dispón o cesamento do presidente da Autoridade Portuaria de Marín e Ría de Pontevedra.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 16/06/2003

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 10 de xaneiro de 2002 faculta-lo conselleiro competente en materia de pesca para a designación e separación do presidente da Autoridade Portuaria de Marín e Ría de Pontevedra. En consecuencia,
DISPOÑO:
Artigo único.-O cesamento de Tomás Iribarren Fernández-Rogina como presidente da Autoridade Portuaria de Marín e Ría de Pontevedra, por petición propia, agradecéndolle os servicios prestados.
Santiago de Compostela, 12 de xuño de 2003.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 27 de maio de 2003 pola que se establecen axudas para dotacións e adquisicións de equipos para a prevención e defensa contra incendios forestais durante o ano 2003.
CONSELLERÍA DE MEDIO AMBIENTE — III. OUTRAS DISPOSICIÓNS — 20/06/2003

Advertidos erros na devandita orde, publicada no DOG nº 108, do 5 de xuño de 2003, cómpre face-las oportunas correccións:
Na páxina 7.212, columna 2, artigo 11º.1, onde di: «As delegacións provinciais da Consellería de Medio Ambiente valorarán as peticións segundo os criterios de selección recollidos no artigo 8º», debe
dicir: «As delegacións provinciais da Consellería de Medio Ambiente valorarán as peticións segundo os criterios de selección rrecollidos no artigo 7º».
Na páxina 7.214, columna 1, artigo 15º paragrafo 3º, onde di: «No referente ós certificados da Axención Estatal da Administración Tributaria e Economía e Facenda da Xunta de Galicia, será admisible do mesmo xeito a autorización a que se refire o artigo 4º», debe dicir: «No referente ós certificados da Axencia Estatal da Administración Tributaria e Economía e Facenda da Xunta de Galicia, será admisible do mesmo xeito a autorización a que se refire o artigo 12º».
ORDE do 12 de maio de 2003 pola que se declara de interese galego a Fundación Familia Naveyra Goday e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/06/2003

Con data do 13 de marzo de 2003 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 26 de febreiro de 2003, pola que se clasifica como de interese benéfico-asistencial a Fundación Familia Naveyra Goday, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
O obxecto da fundación é segundo establece o artigo 2 dos seus estatutos atende-las necesidades perentorias, en calquera forma que determine o órgano de goberno, das persoas sen medios propios de fortuna, que elixan a residencia El Remanso sita no barrio dos Rosales da cidade da Coruña, pertencente á Fundación El Remanso, de carácter benéfico-asistencial.
En canto non estea en funcionamento a residencia El Remanso, poderanse atende-las necesidades perentorias en calquera forma que determine o órgano de goberno, das persoas sen medios propios de fortuna acollidas en calquera fundación ou asociación domiciliada na Comunidade Autónoma de Galicia, que teñan por fin a atención de persoas sen medios propios de subsistencia.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º do Decreto 248/1992, do 18 de xuño, polo que se aproba o Regulamento de orga
nización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Familia Naveyra Goday, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Familia Naveyra Goday no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlle publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 12 de maio de 2003.
María José Cimadevila Cea
Conselleira de Asuntos Socias, Emprego
e Relacións Laborais
CORRECCIÓN de erros.-Orde do 16 de maio de 2003 pola que se convocan dúas bolsas para a formación de expertos en cooperación internacional para o desenvolvemento na Secretaría Xeral de Relacións coa Unión Europea e Cooperación Exterior.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/06/2003

Advertido erro na citada Orde publicada no Diario Oficial de Galicia nº 115, do 16 de xuño de 2003, cómpre face-las seguintes correccións:
-Na páxina 7.768, letra d) da base segunda.-Requisitos dos solicitantes.
Onde di: «ciencias humanas», debe dicir: «humanidades».
-Na letra citada debe engadirse ó final: «e demais titulacións superiores».
CORRECCIÓN de erros.-Orde do 9 de xuño de 2003 pola que se regulan axudas extraordinarias a emigrantes galegos retornados e ós seus familiares para o exercicio 2003.
CONSELLERÍA DE EMIGRACIÓN — III. OUTRAS DISPOSICIÓNS — 17/06/2003

Advertido erro na citada orde, publicada no Diario Oficial de Galicia nº 114, do 13 de xuño de 2003, cómpre realiza-la seguinte corrección:
Engádese un novo punto 3 ó artigo 6, co seguinte contido: «De conformidade co disposto no artigo 15.4º do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, antes do derradeiro pagamento da axuda o beneficiario presentará unha declaración complementaria do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade, das distintas administracións públicas competentes ou das súas entidades vinculadas ou dependentes».
Engádese ó final do parágrafo da disposición adicional terceira o seguinte: «sempre que siga existindo a situación de necesidade obxecto da anterior solicitude».
ORDE do 23 de maio de 2003 pola que se autoriza a posta en funcionamento do Conservatorio Profesional de Danza de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2003

Coa finalidade de ir implantando progresivamente as ensinanzas de danza e satisface-la crecente demanda creouse o Conservatorio Profesional de Danza de Lugo por Decreto 103/2001, do 3 de maio (Diario Oficial de Galicia do 18 de maio).
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (Diario Oficial de Galicia do 23 de xullo), en aplicación do disposto no artigo 2 do decreto de creación e por proposta da Dirección Xeral de Centros e Ordenación Educativa,
DISPÓN:
Primeiro.-Autoriza-la posta en funcionamento do Conservatorio profesional de danza de Lugo, segundo os datos que figuran no anexo á presente orde.
Segundo.-Este centro impartirá as ensinanzas dos graos elemental e medio de danza previstas no arti
go 39.1º da Lei orgánica 1/1990, do 3 de outubro, de ordenación xeral do sistema educativo (Boletín Oficial del Estado do 4 de outubro).
Terceiro.-Autorízase ás direccións xerais de Centros e Ordenación Educativa, de Formación Profesional e Ensinanzas Especiais e de Persoal para adopta-las medidas necesarias para a execución do disposto nesta orde.
Santiago de Compostela, 23 de maio de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Enderezo: rúa Músico Xosé Castiñeira, s/n.
Denominación xenérica: Conservatorio Profesional de Danza.
Denominación específica: de Lugo.
Código do centro: 27020707.
Ensinanzas autorizadas: grao elemental e grao medio de danza.
ORDE do 26 de maio de 2003 pola que se autoriza o cambio de denominación do Instituto de Educación Secundaria de Cedeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2003

Tendo en conta o artigo 3, punto 1º, do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de maio de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Cedeira.
Localidade: Cedeira.
Código do centro: 15026376.
Denominación: Instituto de Educación Secundaria de Cedeira.
Nova denominación: Instituto de Educación Secundaria Punta Candieira.
CORRECCIÓN de erros.-Resolución do 4 de xuño de 2003 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 17/06/2003

Advertido erro por omisión na devandita resolución, publicada no DOG nº 111, do pasado martes 10 de xuño, cómpre face-la oportuna corrección:
Na páxina 7.478, columna dereita (medallas de prata), a seguir de Manuel Antonio Torre Iglesias, debe dicir: «Francisco José Torres Sampaio».
ORDE do 13 de maio de 2003 pola que se nomean novos membros do Consello Galego de Relacións Laborais en representación da Confederación de Empresarios de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 13/06/2003

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución que recolle o artigo 5 da dita lei, a Confederación de Empresarios de Galicia acordou a substitución dun membro titular e un membro suplente da súa representación no consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estructura orgánica da Consellería de Asuntos Sociais, Emprego e Relacións Laborais sinala que a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo 1º.-Nomear membro titular do Pleno do Consello Galego de Relacións Laborais en representación da Confederación de Empresarios de Galicia a Guadalupe Hervera Iglesias en substitución de Ovidio Pérez Reñones.
Artigo 2º.-Nomear membro suplente do Pleno do Consello Galego de Relacións Laborais en representación da Confederación de Empresarios de Galicia a Sonia Pardo Díaz en substitución de Guadalupe Hervera Iglesias.
Santiago de Compostela, 13 de maio de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 280/2003, do 17 de xuño, polo que se modifica o Decreto 8/2003, do 18 de xaneiro, polo que se modifica a estructura orgánica da Xunta de Galicia.
PRESIDENCIA — I. DISPOSICIÓNS XERAIS — 19/06/2003

Polo Decreto 8/2003, do 18 de xaneiro, modificouse a estructura orgánica da Xunta de Galicia. A concordancia da denominación da Consellería de Familia, Xuventude e Voluntariado cos órganos superiores en que se estructura esta e coas competencias atribuídas a eles, aconsellan a modificación da súa denominación, de xeito que nela se inclúa a correspondente ó ámbito competencial do deporte, consonte a súa concepción constitucional e estatutaria, concepción que vén poñer de manifesto a transcendencia sociolóxica, política e económica do fenómeno deportivo.
Por todo iso, en virtude das atribucións que me confire o artigo 26, punto 1 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Modifícase o artigo 1 do Decreto 8/2003, do 18 de xaneiro, polo que se modifica a estructura orgánica da Xunta de Galicia, que queda redactado nos seguintes termos:
«A Xunta de Galicia estará integrada polos departamentos que a seguir se relacionan:
-Consellería da Presidencia, Relacións Institucionais e Administración Pública.
-Consellería de Economía e Facenda.
-Consellería de Política Territorial, Obras Públicas e Vivenda.
-Consellería de Educación e Ordenación Universitaria.
-Consellería de Innovación, Industria e Comercio.
-Consellería de Política Agroalimentaria e Desenvolvemento Rural.
-Consellería de Cultura, Comunicación Social e Turismo.
-Consellería de Sanidade.
-Consellería de Pesca e Asuntos Marítimos.
-Consellería de Xustiza, Interior e Administración Local.
-Consellería de Familia, Xuventude, Deporte e Voluntariado.
-Consellería de Medio Ambiente.
-Consellería de Asuntos Sociais, Emprego e Relacións Laborais.
-Consellería de Emigración».
Disposicións adicionais
Primeira.-A orde de prelación das consellerías manterase segundo o establecido no artigo único deste decreto.
Segunda.-Tódalas referencias á Consellería de Familia, Xuventude e Voluntariado así como á conselleira de Familia, Xuventude e Voluntariado contidas en resolucións e disposicións vixentes, deberán entenderse referidas á Consellería de Familia, Xuventude, Deporte e Voluntariado e á súa titular.
Disposición derradeira
Única.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezasete de xuño de dous mil tres.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de xuño de 2003 pola que se nomea vocal en representación da Administración xeral do Estado no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 18/06/2003

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades ou organismos representados no Consello de Administración, polo que, vista a proposta da Administración xeral do Estado, e en canto órgano competente,
DISPOÑO:
O nomeamento de Carlos Gil de las Heras como vocal do Consello de Administración da Autoridade
Portuaria da Coruña, en representación da Administración xeral do Estado.
Santiago de Compostela, 11 de xuño de 2003.
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 11 de xuño de 2003 pola que se nomea vocal en representación da Xunta de Galicia no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 18/06/2003

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, en canto órgano competente,
DISPOÑO:
O nomeamento de Tomás A. Fole Díaz como vocal do consello de administración da autoridade portuaria de Vilagarcía de Arousa e a súa ría, en representación da Xunta de Galicia.
Santiago de Compostela, 11 de xuño de 2003.
Alberto Núñez Feijóo
Conselleiro de Política Territorial, Obras Públicas
e Vivenda
CORRECCIÓN de erros.-Resolución do 22 de abril de 2003 pola que se publica o orzamento desta universidade para o exercicio 2003.
UNIVERSIDADE DE VIGO — III. OUTRAS DISPOSICIÓNS — 16/06/2003

Detectados erros na publicación da Resolución do 22 de abril de 2003 (DOG nº 97, do 21 de maio) da Universidade de Vigo, pola que se fai público o orzamento desta universidade para o exercicio 2003.
Orzamento de ingresos 2003, onde di: «Art. 75º de Comunidade Autónoma 019.759,85», debe dicir: «Art. 75º de Comunidade Autónoma 9.019.759,85».
Orzamento de gastos 2003, onde di: «Art. 48º Familia e institucións sen lucro 2.219.123,36», debe dicir: «Art. 48º Familia e institucións sen lucro 2.231.123,36».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 21 de maio de 2003 pola que se clasifica como benéfico-social a Fundación Arousa Cup.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/06/2003

Advertidos erros na citada orde, publicada no DOG nº 112, do 11 de xuño de 2003, cómpre face-las oportunas correccións:
Na páxina 7.546, columna segunda, liña 14, onde di: «Manuel Lagares Pérez como presidente», deberá dicir: «Joaquín Briones Berride como presidente».
RESOLUCIÓN do 21 de maio de 2003, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de oficinas e despachos.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/06/2003

Visto o expediente de revisión salarial do convenio colectivo do sector de oficinas e despachos, que tivo entrada nesta delegación provincial o día 7-5-2003, subscrito pola comisión paritaria de interpretación do devandito convenio o día 25-3-2003, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 21 de maio de 2003.
Elisa Madarro González
Delegada provincial da Coruña
Acta da sinatura de revisión de táboas salariais para o ano 2002 do convenio provincial de oficinas e despachos da Coruña
Asistentes:
-Representación empresarial.
Isidro Pousada Vales.
Jesús Vázquez Vázquez.
José Ramón Briones Varela.
-CIG.
José M. Cambón Ares.
-CC.OO.
Juana Estébanez Cepedal.
Na Coruña, ás 12.00 horas do día 25 de marzo de 2003, reúnese a comisión paritaria do convenio colectivo do sector de oficinas e despachos da provincia da Coruña, para os efectos de proceder á sinatura da revisión das táboas de niveis salariais para o ano 2002.
Ámbalas partes acordan asina-la revisión da táboa de niveis salariais correspondentes a 2002 actualizada co IPC real a 31-12-2002, mailo 0,50%, segundo establece o artigo 13 do convenio colectivo en vigor.
Sendo de conformidade das partes as táboas salariais anexas, procédese á sinatura por parte de tódolos asistentes.
E non habendo máis asuntos que tratar, levántase a sesión sendo ás 13.00 horas do día arriba indicado.
Táboa de niveis salariais actualizada para
o ano 2002
Niveis
Euros/mes
Euros/ano
1
1.060,18
14.842,52
2
956,91
13.396,74
3
943,22
13.205,08
4
913,75
12.792,50
5
855,74
11.980,36
6
837,78
11.728,92
7
797,91
11.170,74
8
768,28
10.755,92
9
736,79
10.315,06
10
725,12
10.151,68
11
708,19
9.914,66
12
695,54
9.737,56
13
488,05
6.832,70
ORDE do 12 de xuño de 2003 pola que se modifica o artigo 2 da Orde do 13 de febreiro de 2003 ampliando o importe dos anexos III e IV relativos ó financiamento de viaxes para estadías nalgún estado membro da Unión Europea co obxecto de coñece-la lingua dese país e o de axudas complementarias do programa de acción da Unión Europea de mobilidade de estudiantes (Sócrates-Erasmus).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/06/2003

A Orde do 13 de febreiro de 2003 (DOG nº 41, do 27 de febreiro), pola que se aproban as bases que rexerán o concurso público de axudas para o estudio e accións de apoio económico ós estudiantes universitarios correspondentes ó curso académico
2002-2003, establece no seu artigo 2 a contía que se destinará para a concesión destas axudas.
Nembargantes, a citada convocatoria, no mesmo artigo establece que a cantidade destinada a cada unha destas axudas poderá ser incrementada de acordo coas dispoñibilidades económicas da consellería.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Amplíase a contía que figura no artigo 2 da Orde do 13 de febreiro de 2003 na cantidade de vinteoito mil oitocentos dez euros (28.810 euros), con cargo á aplicación orzamentaria 07.05.322C.480.2 dos orzamentos xerais da Comunidade Autónoma de Galicia para o ano 2003, que se destinará para os anexos III e IV da citada orde, de acordo coa seguinte distribución:
Anexo III: 14.405 euros.
Anexo IV: 14.405 euros.
Segundo.-Esta modificación non afecta os prazos establecidos na referida orde de convocatoria.
Santiago de Compostela, 12 de xuño de 2003.
Celso Currás Fernández
Conselleiro de Educación e Ordenación Universitaria
DECRETO 278/2003, do 22 de maio, polo que se aproba a bandeira do Concello de Vilardevós (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 12/06/2003

O Concello de Vilardevós considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa enseña, para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades
locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintedous de maio de dous mil tres,
DISPOÑO:
Artigo único.-Aproba-la bandeira do Concello de Vilardevós, que figura como anexo, organizada do seguinte xeito: sobre pano vermello, a cruz de San Xoán e, terciado á hasta, de azul coas tres vieiras de branco.
Santiago de Compostela, vintedous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local